CELEX: 32021R1917
Language: fi
Date: 2021-11-03 00:00:00
Title: Komission asetus (EU) 2021/1917, annettu 3 päivänä marraskuuta 2021, Euroopan parlamentin ja neuvoston asetuksen (EY) N:o 1334/2008 liitteen I muuttamisesta 2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidin sisällyttämiseksi unionin aromiaineiden luetteloon (ETA:n kannalta merkityksellinen teksti)

4.11.2021   
               
               
                  FI
               
               
                  Euroopan unionin virallinen lehti
               
               
                  L 389/15
               
            
         KOMISSION ASETUS (EU) 2021/1917,
         annettu 3 päivänä marraskuuta 2021,
         Euroopan parlamentin ja neuvoston asetuksen (EY) N:o 1334/2008 liitteen I muuttamisesta 2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidin sisällyttämiseksi unionin aromiaineiden luetteloon
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (1) ja erityisesti sen 11 artiklan 3 kohdan,
         ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1334/2008 liitteessä I vahvistetaan unionissa elintarvikkeissa käytettäväksi hyväksyttyjen aromien ja raaka-aineiden luettelo ja niiden käyttöä koskevat edellytykset.
                  
               
                     (2)
                  
                  
                     Komission täytäntöönpanoasetuksella (EU) N:o 872/2012 (3) vahvistetaan aromiaineiden luettelo ja sisällytetään kyseinen luettelo asetuksen (EY) N:o 1334/2008 liitteessä I olevaan A osaan.
                  
               
                     (3)
                  
                  
                     Mainittu luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai jäsenvaltion tai asianomaisen osapuolen toimittaman hakemuksen johdosta.
                  
               
                     (4)
                  
                  
                     Komissiolle toimitettiin 7 päivänä joulukuuta 2015 hakemus, joka koski 2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidin (FL-nro 16.133) käytön sallimista aromiaineena erilaisissa elintarvikkeissa, jotka kuuluvat pääasiallisesti useisiin aromeja ja raaka-aineita koskevassa unionin luettelossa tarkoitettuihin elintarvikeryhmiin. Hakemus annettiin tiedoksi Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, lausuntoa varten. Lisäksi komissio asetti hakemuksen jäsenvaltioiden saataville asetuksen (EY) N:o 1331/2008 4 artiklan mukaisesti.
                  
               
                     (5)
                  
                  
                     Elintarviketurvallisuusviranomainen arvioi 12 päivänä syyskuuta 2018 antamassaan lausunnossa (4) aineen, jonka FL-nro on 16.133, turvallisuuden, kun sitä käytetään aromiaineena, ja totesi, että sen käyttö ei aiheuta turvallisuusongelmia, kun se rajataan eri elintarvikeryhmiin kuuluville eri elintarvikkeille määritettyihin määriin. Elintarviketurvallisuusviranomainen totesi myös, että sen päätelmät aineen turvallisuudesta eivät päde tilanteissa, joissa ainetta lisätään muihin kuin läpinäkymättömiin juomiin, jolloin aine voi muuntua valokemiallisen prosessin seurauksena. Tätä aromia olisi lisättävä ainoastaan läpinäkymättömiin elintarvikkeisiin, ja sitä sisältävät astiat olisi säilytettävä valolta suojattuna.
                  
               
                     (6)
                  
                  
                     Asetuksen (EY) N:o 1334/2008 15 artiklan 1 kohdan c alakohdan mukaisesti asiakkaalle on annettava aromiaineen ja/tai -valmisteen, johon kyseistä aromiainetta on lisätty, pakkausmerkinnöissä tiedot erityisistä varastointia ja käyttöä koskevista vaatimuksista. Astioiden pakkausmerkinnöissä on mainittava, että tuote on säilytettävä valolta suojattuna.
                  
               
                     (7)
                  
                  
                     Elintarviketurvallisuusviranomainen totesi lisäksi, että aineella, jonka FL-numero on 16.133, on makua muuttavia ominaisuuksia.
                  
               
                     (8)
                  
                  
                     Tätä aromiainetta ei ole tarkoitettu myytäväksi lopullisille kuluttajille, minkä vuoksi se olisi saatettava markkinoille varmistaen, ettei sitä käytetä tähän tarkoitukseen.
                  
               
                     (9)
                  
                  
                     Elintarviketurvallisuusviranomaisen lausunnon perusteella on aiheellista sallia aineen, jonka FL-nro on 16.133, käyttö aromiaineena määriteltyjen käyttöedellytysten mukaisesti, koska tällainen käyttö ei aiheuta turvallisuusongelmia eikä sen odoteta johtavan kuluttajaa harhaan.
                  
               
                     (10)
                  
                  
                     Sen vuoksi asetuksen (EY) N:o 1334/2008 liitteessä I olevaa A osaa olisi muutettava 2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidin sisällyttämiseksi unionin aromiaineiden luetteloon
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1334/2008 liitteessä I oleva A osa tämän asetuksen liitteen mukaisesti.
         
         
            2 artikla
            Aromiainetta 2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidi ei saa myydä lopullisille kuluttajille.
         
         
            3 artikla
            Sellaisten aromien, joita ei ole tarkoitettu myytäviksi lopullisille kuluttajille, pakkausmerkintöjen on täytettävä asetuksen (EY) N:o 1334/2008 15 artiklan 1 kohdan c alakohdan vaatimukset, minkä lisäksi niiden pakkausten tai astioiden merkintöjen on sisällettävä seuraavat lisätiedot:
            
                        —
                     
                     
                        ”Sisältää ainetta, jonka FL-numero on 16.133. Suojattava valolta valokemiallisen muuntumisen estämiseksi.”
                     
                  
                        —
                     
                     
                        maininta, että tuote on säilytettävä valolta suojattuna.
                     
                  
         
            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 354, 31.12.2008, s. 34.
         
            (2)  EUVL L 354, 31.12.2008, s. 1.
         
            (3)  Komission täytäntöönpanoasetus (EU) N:o 872/2012, annettu 1 päivänä lokakuuta 2012, Euroopan parlamentin ja neuvoston asetuksessa (EY) N:o 2232/96 säädetyn aromiaineiden luettelon hyväksymisestä, sen sisällyttämisestä Euroopan parlamentin ja neuvoston asetuksen (EY) N:o 1334/2008 liitteeseen I sekä komission asetuksen (EY) N:o 1565/2000 ja komission päätöksen 1999/217/EY kumoamisesta (EUVL L 267, 2.10.2012, s. 1).
         
            (4)  EFSA Journal (2018); 16(10):5421.
      
      
         
            LIITE
            Lisätään asetuksen (EY) N:o 1334/2008 liitteessä I olevan A osan 2 jakson taulukkoon 1 FL-nroa 16.133 koskeva kohta seuraavasti:
            
               
                           ”16.133
                        
                        
                           2-(4-metyylifenoksi)-N-(1H-pyratsol-3-yyli)-N-(tiofen-2-yylimetyyli)asetamidi
                        
                        
                           1374760-95-8
                        
                        
                           2237
                        
                        
                            
                        
                        
                           Vähintään 99 %, piikin pinta-ala (UPLC-UV, 254 nm)
                        
                        
                           
                                       1.
                                    
                                    
                                       Aromiaineena käyttöä koskevat rajoitukset seuraavissa elintarvikeryhmissä:
                                       Ryhmä 1.4: läpinäkymättömät maustetut fermentoidut maitotuotteet, myös lämpökäsitellyt tuotteet, jotka on pakattu läpinäkymättömiin pakkauksiin/astioihin – enintään 3 mg/kg
                                       Ryhmä 3.0: sellaiset jäätelöt, mehujäät ja niiden kaltaiset läpinäkymättömät tuotteet, mukaan lukien sorbetti, jotka ovat läpinäkymättömiä ja jotka on pakattu läpinäkymättömiin pakkauksiin/astioihin – enintään 3 mg/kg
                                       Ryhmä 5.1: sellaiset kaakao- ja suklaatuotteet, mukaan lukien jäljitelmät ja suklaankorvikkeet, jotka ovat läpinäkymättömiä ja jotka on pakattu läpinäkymättömiin pakkauksiin/astioihin – enintään 15 mg/kg
                                       Ryhmä 5.2: läpinäkymättömät makeistuotteet, mukaan lukien kovat ja pehmeät makeiset, nougat jne., jotka on pakattu läpinäkymättömiin pakkauksiin/astioihin, pois lukien elintarvikeryhmiin 05.1, 05.3 ja 05.4 kuuluvat tuotteet – enintään 15 mg/kg
                                       Ryhmä 5.3: läpinäkymätön purukumi, joka on pakattu läpinäkymättömiin pakkauksiin/astioihin – enintään 150 mg/kg
                                       Ryhmä 5.4: Sellaiset koristeet (esim. konditoriatuotteita varten), päällysteet (muista kuin hedelmistä) ja makeat kastikkeet, jotka ovat läpinäkymättömiä ja jotka on pakattu läpinäkymättömiin pakkauksiin/astioihin– enintään 15 mg/kg
                                       Ryhmä 12.5: läpinäkymättömät keitot ja liemet, jotka on pakattu läpinäkymättömiin pakkauksiin/astioihin – enintään 3 mg/kg
                                       Ryhmä 12.6: kastikkeet ja vastaavat tuotteet, jotka ovat läpinäkymättömiä ja jotka on pakattu läpinäkymättömiin pakkauksiin/astioihin – enintään 15 mg/kg
                                       Ryhmä 14.1.4: läpinäkymättömät maustetut juomat, ainoastaan maitopohjaiset, jotka on pakattu läpinäkymättömiin pakkauksiin/astioihin – enintään 3 mg/kg
                                       Ryhmä 16: sellaiset läpinäkymättömät jälkiruoat lukuun ottamatta ryhmiin 1, 3 ja 4 kuuluvia tuotteita, jotka on pakattu läpinäkymättömiin pakkauksiin/astioihin – enintään 3 mg/kg
                                    
                                 
                                       2.
                                    
                                    
                                       Tätä aromiainetta ei saa myydä lopullisille kuluttajille.
                                    
                                 
                                       3.
                                    
                                    
                                       Seuraavat tiedot on ilmoitettava: ”Sisältää ainetta, jonka FL-numero on 16.133. Suojattava valolta valokemiallisen muuntumisen estämiseksi.” Astioiden on oltava läpinäkymättömiä. Astioiden pakkausmerkinnöissä on mainittava, että tuote on säilytettävä valolta suojattuna.”
                                    
                                 
                        
                            
                        
                        
                           EFSA